LECTURO. 
Antequam argumentum aggrediar, haud inutile videtur pauca prae- 
monere de fine, quem in hoc opusculo conscribendo mihi proposui. 
Neque enim accuratas Ichneumonum Belgii descriptiones tradere in 
animo fuit, sed potius variarum specierum mutuas relationes natu- 
rales inquirere, characteresque eruere, quorum ope, viam eà melio- 
rem quae hucusque sit inventa, secutus, has species ordinarem. 
Inter varia Ichneumonidum genera , perdifficilis est determinatio 
specierum in Zchneumonum genere, praesertim ob colores in eadem 
specie nimis instabiles. Cum autem , in sua Zchneuwmonologia Euro- 
paea , Dom. professor Gravenhorst , in describendis et. ordinandis 
Ichneumonum speciebus , characteribus ex coloratione fere unice de- 
sumptis usus sit, cuicumque facile patebit, quomodo, fallaces vias 
secutus, indefessus iste Entomologus haud paucos errores emiserit , 
meris varietatibus, tum pro speciebus peculiaribus habitis, tum speciei 
ejusdem utroque sexu dissociato , imoque tandem maribus unius spe- 
ciei cum feminis alterius connubio adulterino conjunctis. Quibus ego 
vitiis remedium ut afferrem , pro viribus et otio, tentavi. 
